b'\n_START_ARTICLE_\nAvto\xc5\xbeiro\n_START_PARAGRAPH_\nAvto\xc5\xbeiro (iz gr\xc5\xa1ke besede \xce\xb1\xcf\x85\xcf\x84\xcf\x8c + \xce\xb3\xcf\x8d\xcf\x81\xce\xbf\xcf\x82, samostojno vrte\xc4\x8di), znan tudi kot \xc5\xbeiroplan, \xc5\xbeirokopter, je tip zrakoplova precej podoben helikopterju, le da uporablja glavni rotor brez pogona za vzgon. Rotor se namre\xc4\x8d vrti zaradi aerodinami\xc4\x8dnega u\xc4\x8dinka zraka skozi lopatice - t. i. avtorotacija. Pogoj za avtorotacijo je premikanje skozi zrak, avto\xc5\xbeiro ne more lebdeti na mestu lahko pa leti zelo po\xc4\x8dasi. Avto\xc5\xbeiro ima po navadi motor s propelerjem na repu, ki ga premika naprej._NEWLINE_Avto\xc5\xbeiro je izumil \xc5\xa1panski Juan de la Cierva leta 1923 blizu Madrida. Imel je prednji motor v konfiguraciji traktor, ki je vlekel plovilo naprej. Pitcairn & Kellett je pozneje pod licenco uvedla nekaj inovacij in izbolj\xc5\xa1ala plovne lastnosti. Igor Bensen je uvedel repni motor v konfiguraciji potisnik. Trgovsko ime Avto\xc5\xbeiro je last tovarne Cierva,ime \xc5\xbeirokopter je prvi uporabil E. Burke Wilford, ki je pozneje postalo trgovsko ime Bensen Aircraft.'